Eks vas vir Pta-vrou se verkragtingArgieffoto: Kent Williamson Die ekskêrel van ŉ 22-jarige vrou van Centurion is vandeesweek in hegtenis geneem nadat hy haar glo by haar huis met ŉ mes gesteek en verkrag het. Kapt. Agnes Huma, polisiewoordvoerder, het gesê die vrou het Sondag omstreeks 20:00 by haar huis in Glen Lauristonstraat in Wierdapark aangekom en haar ekskêrel in die huis aangetref. “ŉ Bakleiery het uitgebreek, kort nadat sy by haar huis opgedaag het. Die vrou is tydens die voorval met ŉ mes in haar linkerhand en -voet gesteek, voor die man haar na bewering verkrag het,” het Huma gesê. Die slagoffer kon in ŉ stadium daarin slaag om uit die huis te ontsnap, waarna die polisie ontbied is. Die verdagte is kort daarna in hegtenis geneem en is in aanhouding by die Wierdabrug-polisiestasie. Die Wierdabrug-polisie ondersoek ŉ saak van verkragting. Die man moet binnekort in die Pretoria-landdroshof verskyn